Sztevanovity Zorán

Sztevanovity Zorán (szerbül Зоран Стевановић illetve Zoran Stevanović, a magyar médiában gyakran csak Zorán, Belgrád, Szerbia, 1942. március 4. – ) Kossuth-díjas és Liszt Ferenc-díjas szerb származású magyar előadóművész, énekes, gitáros, zeneszerző; Sztevanovity Dusán dalszövegíró, zeneszerző bátyja. 

A nagy beatgeneráció tagjainak kései pályafutásában külön kategóriát képvisel Zorán, aki az elmúlt évtizedekben kétségkívül a régi generáció legaktívabb tagja.

Pályafutása 

1942. március 4-én született Belgrádban Sztevanovity Milutin közgazdász, újságíró és Zemanovity Mária gyermekeként. Zorán családjával 1947-benMagyarországra költözött. Politikai okokból nem mentek vissza Jugoszláviába, végleg Budapesten telepedtek le. A budapesti Radnóti Miklós Gimnáziumban érettségizett, majd 1960-ban felvételt nyert a Budapesti Műszaki Egyetem villamosmérnöki karára. Öt szemeszter elvégzése után döntött úgy – öccsével együtt –, hogy a műszaki pálya helyett inkább a zenélést választja. Döntésük meghozatalában édesapjuk támogatta őket, az akkori támogatásért Zorán 2006-ban a Prima Primissima díj átvételekor köszönetet mondott édesapjának. Zorán édesapját politikai okok miatt három évre börtönbe zárták, 1955-ben szabadult ki. Többek között erről a három évről is szól a Leonard Cohen dalára Dusán által írt, mélyen elgondolkodtató, személyes élményeken alapuló Volt egy tánc című szám („És a harmadik tél is lejárt, És egy hajnalon csöngettek hármat, És az apám az ajtóban állt.”).

Metrós évek 

Zorán 1960-ban a Nyugati pályaudvar KISZ-klubjában a Hangulat Bárban játszott, ugyanebben az évben Rudas Andrással (zongora), Elekes Zoltánnal (szaxofon), Maka Bélával (bőgő), Bálint Istvánnal (dob) megalakította a Zenith együttest. Az együttesben Zorán gitározott és énekelt. A Zenith a Népköztársaság útján fekvő KISZ-klubban játszott. Az együttes 1961-ben szerződést kötött a mai Centrál, akkor Irányi utca és Egyetem utca sarkán található Metro Klubbal (ami 1962-ben a Rákóczi út 60.-ba költözött). Ezzel a zenekar nemcsak helyszínt, hanem nevet is váltott, az alakulat felvette a Klub nevét, így lett nevük: Metro. A Metro együttes 1962-ben indult az első Ki mit tud?-on, de a döntőben az erősítő hibája miatt nem tudtak játszani és a zsűri kérésüket megtagadva nem engedte meg félbemaradt számuk újbóli eléneklését. 1963-ban Zorán immár szólistaként indult a Ki mit tud?-on, amit Gershwin magyarított Summertime-jával, valamint a Számum című dallal megnyert. Közben megjelentek a Metro együttes első felvételei Deák Tamás zeneszerző–trombitás-hangszerelő közreműködésével Smaragd, Mit tegyek?, Old Man River, Melody Blue címmel.
A zenekar 1964-től a Metro klub új és egyben végleges helyén a Dohány utca 22-ben játszott.

1965-ben a zenekar Kozmosz, Volgai hajósok dala, Do Wah Diddy Diddy, Pretty Women, Keep Searchin, The Rise and Fall of Flingel Bunt, Help, So Mistifying címen angol nyelvű felvételeket készített. A zenekarban ekkor részt vett Zentai Antal (szaxofon), Bokány Ferenc (basszusgitár).
1965 őszére kialakult a Metro csapata: Sztevanovity Zorán (ének, gitár), Sztevanovity Dusán (ritmusgitár), Schöck Ottó (billentyűs hangszerek), Frenreisz Károly (basszusgitár, szaxofon, ének), Brunner Győző (dob). 1966-ban Édes évek címmel megjelent az első magyar nyelvű Metro-kislemez. Az együttes az 1966 júliusában megtartott Táncdalfesztiválon eljátszotta a Mi fáj? című Nikolics–Boros közös szerzeményt. 1967-ben a Metro Banovich Tamás Ezek a fiatalok című filmjében a Gyémánt és arany című számot adta elő. 1967 tavaszán Frenreisz Károly és Brunner Győző elhagyta a zenekart és Nyugat-Európába szerződött. Ezzel a Metro is átalakult, helyükre Rédey Gábor (basszusgitár) és Veszelinov András (dob) érkezett. Szintén 1967-ben jelent meg a Metro hét kislemeze: Álmodozom a világról, Végre itt van az óra, Roppant kényes a helyzetem, Feltámadtál, Viharvirág, Hétköznapi semmiség, Bell, a részeges kutya címen. Zorán az 1967-es Táncdalfesztiválon előadta a Végre itt van az óra című számot. 1968 januárjában Zorán Ray Phillips vendégeként két hetet töltött Londonban, ahol a Speakeasy klubban találkozott John Lennonnal és Ringo Starr-ral. Ez idő alatt az együttes a Marshall-cégtől új erősítőket kapott. Júliusban Zorán a Táncdalfesztiválon a Fehér sziklák című számot énekelte. Szeptemberben újra alapító tagjai fémjelzik a Metrót. Az együttes ebben az évben Bábel, Egy fiú és egy lány, Azért is az égben járok, Törött pohár, Valami újat szeretnék, Nelly, Ő és én, Nem vagyok elveszett ember, Dohányfüstös terem, Pár csepp méz, Kamasz kislány címen új kislemezeket adott ki.

1969-ben megjelent az első Metro-nagylemez, ami elérve az -es példányszámot, aranylemez lett. Majd az együttes szerepelt Kovács András Extázis 7-től 10-ig című dokumentumfilmjében. A filmben Zorán a Budai Ifjúsági Parkban énekelt. A zenekar az 1969-es Táncdalfesztiválon a Szobrok című dallal lépett fel. 1970-ben a Metro Hómadár címmel új kislemezt adott ki, majd Schöck Ottó kiválásával Fogarasi János lett az együttes billentyűse. 1970 nyarának végén az együttes a finnországi, turkui nemzetközi rockfesztiválon  ember előtt énekelt. Ez év őszén megjelent az Egy este a Metró Klubban… című második Metro lemez, ami egyben az első magyar koncertalbum.
1971-ben az együttes alapító tagjai közül Dusán hátat fordítva a zenélésnek, és Frenreisz Károly a Locomotiv GT-be távozva, végleg kilép a Metróból. Helyükre Mogyorósi László (gitár) és Póka Egon (basszusgitár) került. Az együttes ősszel újraalakult, tagjai: Sztevanovity Zorán (gitár, ének), Novák András (ének), Hanka Péter (gitár), Elekes Zoltán (szaxofon), Tóth Béla (harsona), Tihanyi Gyula (basszusgitár), Szigeti Béla (dob). A héttagúra duzzadt zenekar több felvételt is készít Színesre festve, Közel a sátánhoz, A kapun túl, Háló, Csillaglány címen. 1972-ben a Metro Lengyelországban turnézott, majd három hónapot töltött az NSZK-ban. Ősszel a zenekar végleg feloszlott. Zorán a Taurus Ex-T 25-75-82 basszusgitáros-énekese lett.

Szólókarrier 

1973-ban a Taurus együttes átalakulása, majd megszűnése után Zorán kilenc hónapig Ausztriában és az NSZK-ban zenélt. 1974 áprilisában hazatért Nyugat-Európából, és a Nyomom a gázt, illetve a Vásott éjek című számból a Gemini együttes kíséretével kislemezt adott ki.
1975-ben Cserháti Zsuzsával és az Express együttessel koncertezett, a Made in Hungaryn az Egyre hull az őszi zápor c. dallal aratott sikert. 1976-ban részt vett a Melodii Druzej többfordulós, Rigában, Leningrádban és Moszkvában zajló, szovjetunióbeli táncdalfesztiválon. Malek Miklós és S. Nagy István Hull egyre hull az őszi zápor című szerzeményét énekelte, és elnyerte a fődíjat. A televízióban Sztevanovity Dusán magyar szövegével előadta az Eurovíziós Dalfesztivál Save Your Kisses for Me c. nyertes dalát, Csókokkal vársz címmel, mely nagy slágerré vált. Ősszel az Egymillió fontos hangjegy elnevezésű tévéműsorban mutatták be a Szépek és bolondok, Én már próbáltam, Apám hitte című számokat. Még ebben az évben Presser Gáborral kislemezt adott ki, amire felkerült a Könyörgés és az Az legyél, akinek látszol című Presser Gábor–Adamis Anna-szerzemény.

1977-ben a Mafilm Lumumba utcai stúdiójában megkezdődtek Zorán első lemezfelvételei, a szólólemez hamar aranylemez lett. 1977 októberében közösen Koncz Zsuzsával a Beton együttes kíséretében két hónapos turnét tartott. 1978-ban megjelent Zorán második szólóalbuma, Zorán II. címmel, a felvételek szintén a Mafilm Lumumba utcai stúdiójában készültek.

1979-ben megjelent Zorán harmadik szólóalbuma Zorán III. címmel. 1980. október 23-án Pozsonyban lépett fel Gustáy Brom zenekarának kíséretében, majd koncertet adott Jugoszláviában. 1981-ben szerepelt Sándor Pál Ripacsok című filmjében. Még abban az évben megválasztották a Szabadfoglalkozású Zenei Előadóművészek Szakszervezetének elnökévé. A rádióban slágerré válik Ne várd a májust című száma, amelyet Bródy János írt. Egyik versszakát, mely a prágai tavasz eseményeire utal (Ijesztő szelek fújnak, kedvesem / Nem hoznak több tavaszt el fényesen / Fejünkre hullanak a csillagok / Rémülten ébrednek az álmodók) betiltották, helyette dúdolás hallható, egy évvel később megjelent nagylemezén ezt is kivágták belőle, így az eredeti felvétel máig kiadatlan maradt. 1982-ben Kovács Katival Játssz még! című duettüket mutatták be a Tessék választani! című bemutatón. A dal az Ifjúsági Magazin Slágerlistáján, a Magyar Rádió és a Magyar Ifjúság Slágerlistáján is több ízben első helyen végzett. Április 4-én Liszt Ferenc-díjat kapott. Megjelent Sylvie Vartan, francia nyelvű, Apám hitte-feldolgozása: Je veux aimer címen. 1982 novemberében kiadták Tizenegy dal című negyedik szólóalbumát.

1982. január 2-án Lévai Évától  megszületett a leánya, Szandra. 1984 júliusától Kovács Katival az Universal együttes kíséretében nyári turnét tartott. 1985-ben megjelent az Édes évek című Metro-lemez, majd decemberben fellépett a Budapest Sportcsarnokban tartott magyar Live Aid: Mondd, mit ér egy falat kenyér – Rockzenészek az éhező Afrikáért elnevezésű koncerten. 1987-ben Tímár Péter Moziklip c. filmjének betétdala lett a Számíthatsz rám című szám. Öt év után új Zorán-album jelent meg Szép holnap címmel. Zorán írta az 1990-ben kiadott Calypso-lemezen szereplő Calypso-indulót. Májusban megjelent 1977–1990 címmel az első Zorán-válogatásalbum. 1991-ben megjelent Zorán új albuma, Az élet dolgai, amiért a Vígszínházban tartott koncerten aranylemezt vett át. A koncert vendége Presser Gábor és Gerendás Péter volt. 1992-ben a Budapest Sportcsarnokban telt házas koncertet adott a Metro együttes. Az együttes Zorán–Dusán–Schöck Ottó–Frenreisz Károly–Brunner Győző–Veszelinov András-felállásban lépett színpadra. Júniusban kiadták a Metro-koncert felvételét, valamint egy öt nagylemezt tartalmazó Metro-díszdobozos albumot. Zorán 1993-ban a Pesti Vigadóban Az elmúlt 30 év címmel... öt unplugged előadásból álló koncertsorozat tartott. Ez év novemberében unplugged koncertet adott a Budapest Sportcsarnokban, vendégei Presser Gábor, Schöck Ottó, Gerendás Péter és Dés László voltak.

1994 novemberében megjelent a Kell ott fenn egy ország című maxi CD, amelyen 4 külföldi sláger hallható magyar nyelven. Decemberben Zorán Bródy János Budapest Sportcsarnokban tartott koncertjén együtt énekelte a Mindannyian mások vagyunk… című számot Koncz Zsuzsával, Somló Tamással, Tolcsvay Lászlóval, Halász Judittal és a szerzővel, Bródy Jánossal. 1994. december 3-án megkapta az ARD televízió Arany Európa-életműdíját.
1994-ben a Magyar Köztársasági Érdemrend tisztikeresztjével tüntették ki. 1996-ban aranylemez lett Az elmúlt 30 év… című dupla CD, illetve a Majd egyszer… című szólóalbum. 1996 novemberében elhunyt Zorán felesége. A művész lemondta összes tervezett fellépését, beleértve a Budapest Sportcsarnokba szervezett nagyszabású koncertjét is. 1997-ben koncertet tartott a Budapest Sportcsarnokban, vendége volt Presser Gábor, Karácsony János, Somló Tamás, Sárközy Gergely, Lantos Zoltán, Babos Gyula. Ez év augusztusában a Tom-Tom kiadónál megkezdődtek az 1997 című szólólemez felvételei. Szeptemberben Zorán, Demjén Ferenc, Horváth Charlie, Somló Tamás és Cserháti Zsuzsa társaságában Münchenben részt vett Leslie Mandoki Találkozások című lemezének felvételén. Novemberben Zorán részt vett Somló Tamás 50. születésnapja alkalmából tartott koncerten, illetve megjelent 1997 című szólóalbuma.

1998-ban koncertet adott a Budapest Sportcsarnokban, vendége volt Presser Gábor, Kaszás Attila, Lantos Zoltán, Eszményi Viktória, valamint az Ando Drom. Zorán átvette az 1997 című albumért járó aranylemezt. 1998. június 28-án a Kapcsolat-koncert keretében 200 000 ember előtt énekelt a Felvonulási téren. 1998 végére már lett aranylemez a frissen kiadott Hozzám tartozol című újabb szólóalbum. 1999. június 27-én ismét, immár nagyjából  ember előtt énekelt a Kapcsolat-koncerten. Megjelent az Ablak mellett című szólóalbuma. Zoránt megválasztották a MIME (Magyar Internetezők és Számítógép-használók MagánEgylete) elnökévé. 2000-ben Zorán is fellépett a Budapesti Kongresszusi Központban tartott koncerten, amelyet a leégett Budapest Sportcsarnok újjáépítéséért rendeztek. 2000 őszén három alkalommal is telt házas koncertet adott az Erkel Színházban. 2001. június 2-án Illés–Metro–Omega-szuperkoncert a Népstadionban. Ez év őszén megjelent az Így alakult című szólóalbum. 2002 márciusában Artisjus-díjat, majd eMeRTon-díjat kapott. Március 23-án fellépett a budapesti Kossuth téren tartott Koncert a Köztársaságért rendezvényen. Májusban három előadásból álló koncertsorozatot tartott az Erkel Színházban.

2003. április 25-én az új Budapest Sportarénában rendhagyó koncertet tartott Vásáry Tamás vezényletével a Magyar Rádió Szimfonikus Zenekarának kíséretében. 2004. március 18-án és 19-én Örömzene címmel Zorán és Barátai koncerteztek a Vígszínházban. A dupla koncert vendége volt: Presser Gábor, Somló Tamás, Kern András, Gerendás Péter, Auth Csilla, Lantos Zoltán és Péter János. 2004 végén megjelent a Körben című minialbum, amely szintén 4 külföldi dal feldolgozását tartalmazza. 2005 áprilisában újabb telt házas koncertet adott a Budapest Sportarénában. Augusztusban a Veszprémi Ünnepi Játékokon balettművészek és színművészek előadták Zorán élő koncertjére készült, Volt egy tánc című táncjátékot. 2005 végére platinalemez lett a Koncert a Budapest Sportarénában című koncert-DVD.
2005-ben munkásságát a Magyar Köztársasági Érdemrend középkeresztjével ismerték el. 2006. március 15-én Zorán Kossuth-díjat kapott. Március végén a Kecskeméti Tavaszi Fesztiválon bemutatták a veszprémi Pannon Várszínház Volt egy tánc című produkcióját.
2006 őszére a Közös szavakból című szólóalbum aranylemez lett. Zorán december 7-én Prima Primissima-díjban részesült.

Zorán 2007-ben, 2008-ban és 2009-ben is folytatta a már hagyományossá váló országjáró tavaszi és őszi turnékat. 2008 óta a turnék keretében felkeresett több erdélyi, felvidéki és vajdasági várost is, ahol telt házas koncerteket adott.

2007 tavaszán a Budapest Sportcsarnokban  ember előtt a Harminc című dalt együtt énekelte Presser Gáborral és Sztevanovity Dusánnal, valamint a Ne várd a májust című dalt a szerzővel, Bródy Jánossal. 2008 őszén A dalok és mi címmel telt házas koncertet adott a Művészetek Palotájában, immáron a zenekarához tartozó Horváth Kornél, Sipeki Zoltán, Lattmann Béla, Kovács Péter Kovax és Gyenge Lajos társaságában. 2009 tavaszán újabb koncertet adott a Művészetek Palotájában, amit a nagy érdeklődésre való tekintettel egy alkalommal meg kellett ismételnie. Zorán legújabb, A dalok és mi című koncert-DVD-je a 2009-es Fonogram – Magyar Zenei Díj győztese lett az Év hazai DVD-je kategóriában. Legújabb, 2 CD-t magában foglaló válogatásalbumát – a 34 dalt – hatalmas közönségérdeklődés övezi, ezt mi sem bizonyítja jobban, mint az, hogy a válogatás CD 2009 decemberében aranylemez lett, 2010 decembere óta pedig már platinalemez.

2011 októberében jelent meg új lemeze Körtánc – Kóló címen, amely 2012 tavaszán platinalemez lett, és amellyel zeneileg némileg visszatért szerb gyökereihez. (A kóló egy délszláv táncfajta. Az album címadó dalában hallható ez a jelentőségteljes versszak: „Amott jöttem én a földre / Itt maradtam mindörökre / Megszerettem, amit kaptam / Szívem ide láncol”.) 2013-ban aranylemezt vehetett át az Aréna 2011 című albumáért.

Diszkográfia

Albumok a Metro együttessel 

 Metro (1969)
 Egy este a Metro Klubban… (1970)
 Metro koncert (1992)
 A Metro együttes összes felvétele (1992)
 Gyémánt és arany (2000)

Albumok szólóénekesként 

 Zorán (1977)
 Zorán II. (1978)
 Zorán III. (1979)
 Tizenegy dal (1982)
 Édes évek (1985) – Metro-feldolgozások
 Szép holnap (1987)
 Zorán (1987) – VHS felvétel
 Zorán 1977–1990 (1990)
 Az élet dolgai (1991)
 Az elmúlt 30 év… (1993) – koncertlemez
 Az elmúlt 30 év… (1993) – VHS felvétel
 Kell ott fenn egy ország (1994) – maxi kislemez
 Majd egyszer (1995)
 Zorán-koncert (1996) – koncertlemez
 1997 (1997)
 Hozzám tartozol (1998) – válogatáslemez egy új felvétellel
 Az ablak mellett (1999)
 Így alakult (2001)
 Zorán (2002)
 Zorán/Ritkaságok (2003)
 Zorán-koncert – Budapest Sportaréna 2003 (2003) – koncertlemez
 Zorán-koncert – Budapest Sportaréna 2003 (2003) – DVD
 A körben (2004) – maxi kislemez
 Koncert a Budapest Sportarénában 2005 (2005) – DVD
 Közös szavakból (2006)
 Közös szavakból koncert-Sportaréna (2007) – koncertlemez
 Közös szavakból koncert-Sportaréna 2007 (2007) – DVD
 A dalok és mi (koncert)-Művészetek Palotája 2008 (2008) – DVD
 Zorán – 34 dal (2009)
 Zorán antológia 74>79 – (2010) DVD
 Körtánc – Kóló (2011)
 Aréna 2011 (2012)
 Egypár barát (2013) – duettalbum
 Elszeretett dalok (2016)
 Aréna 2017 Unplugged (2017)
 Aréna 2019 (2019)

Kiadatlan dalok 

1974: Vár a rét, hív a nyár (km. Skorpió együttes)
1974: Miért találtam rád
1976: Sose félj a boldogságtól
1976: Csúf kislány
1976: Csókokkal vársz (Save Your Kisses for Me)
1976: Én már próbáltam (km. Bódy Magdi)
1981: Ne várd a májust (hosszú változat, rádiófelvétel)
1985: Ötödik iksz (Rádiókabaré)

Dalok 

Zeneszerző Presser Gábor, szövegíró Sztevanovity Dusán, kivétel, ahol a szerzők nevét feltüntettük.

Betűrendben

A    

 Addig jó nekem (Presser Gábor–Sztevanovity Dusán) 1977
Adj valamit (Presser Gábor–Sztevanovity Dusán) 1978
A hídon (Presser Gábor–Sztevanovity Dusán) 1999
Ahogy volt, úgy volt (Presser Gábor–Sztevanovity Dusán) 1987
Ahol jó volt (Presser Gábor) 1997
Aki külvárosban nőtt fel (Blum József–Szenes Iván) 1974
A jövő szele (Frenreisz Károly–Sztevanovity Dusán) 1992
A kapun túl (Tóth Béla–Sztevanovity Dusán) 1971
 A körben (Sting – Magyar szöveg: Sztevanovity Dusán) 2004
 A lány, akire szerelemmel nézhetek (Balázs Ferenc–Horváth Attila, Brunner Győző) 1973
Alszol a vállamon (Presser Gábor–Sztevanovity Dusán) 2006
Altató (Pavel Danek–Sztevanovity Dusán) 1987
 A máshol élők városa (Presser Gábor–Sztevanovity Dusán) 2006
Amikor elmentél tőlem (Presser Gábor–Sztevanovity Dusán) 1977
 A nő (Billy Joel – magyar szöveg: Sztevanovity Dusán) 2004
 Apám hitte (Sztevanovity Zorán, Presser Gábor–Sztevanovity Dusán) 1977
A part (Eric Clapton – magyar szöveg: Sztevanovity Dusán) 2004
A pénz (Frenreisz Károly–Brunner Győző) 1969
Árva Bárka (Frenreisz Károly–Sztevanovity Dusán) 1970
 A szerelemnek múlnia kell (Presser Gábor–Sztevanovity Dusán) 1991
Aszfaltrajz (Sztevanovity Zorán–Sztevanovity Dusán) 2003
 A sziget (Presser Gábor–Sztevanovity Dusán) 2006
 A színfalak mögött (Presser Gábor–Sztevanovity Dusán) 1999
 A szívem hív, hív (Fogarasi János–Brunner Győző) 1970
 Az ablak mellett (Presser Gábor–Sztevanovity Dusán) 1999
 Az a hosszú asztal (Presser Gábor–Sztevanovity Dusán) 2001
 Az aranykulcs (Demjén Ferenc) 1978
 Az élet dolgai (Presser Gábor–Sztevanovity Dusán) 1991
 Az első dal (Presser Gábor–Sztevanovity Dusán) 1999
Az én életrajzom (Frenreisz Károly–Sztevanovity Dusán) 1970
 Az én időmben (Presser Gábor–Sztevanovity Dusán) 2001
 Az én városom (Presser Gábor–Sztevanovity Dusán) 1979
Azért is az égben járok (Schöck Ottó–Sztevanovity Dusán) 1968
 Az legyél, akinek látszol (Presser Gábor–Adamis Anna) 1985
 Az ünnep (Presser Gábor–Sztevanovity Dusán) 1982

B 

 Bábel (Schöck Ottó–S. Nagy István) 1968
Ballada a mamákról (Presser Gábor–Sztevanovity Dusán) 2011
Bell, a részeges kutya (Schöck Ottó–Sztevanovity Dusán) 1967
Boldog idő (Presser Gábor–Sztevanovity Dusán) 1991

C, Cs 

 Citromizű banán (Frenreisz Károly–Sztevanovity Dusán) 1969
Coda (Presser Gábor–Sztevanovity Dusán) 1978
 Coda II. (Presser Gábor–Sztevanovity Dusán) 1982
 Csak a szerelem (Presser Gábor–Sztevanovity Dusán) 2006
 Csak játék (Presser Gábor–Sztevanovity Dusán) 1997
Csillaglány   1971
 Csókokkal vársz (Save Your Kisses for Me) (Tony Hiller–Lee Sheriden–Martin Lee–Sztevanovity Dusán) 1976
 Csúf kislány (Novai Gábor–Miklós Tibor) 1976

D 

 De nincs béke (Sed non est pax) (Presser Gábor–Sztevanovity Dusán) 1982
Dohányfüstös terem (Schöck Ottó–Sztevanovity Dusán) 1968

E, É 

 Édes évek (Sztevanovity Zorán–S. Nagy István) 1966
 Egészen egyszerű dal (Presser Gábor–Sztevanovity Dusán) 1977
 Egészen egyszerű emberek (Presser Gábor–Sztevanovity Dusán) 1977
 Egy fiú és egy lány (Sztevanovity Zorán–Sztevanovity Dusán) 1968
 Egy szót se szólj (Schöck Ottó–Sztevanovity Dusán) 1969
 Egyre hull az őszi zápor (Malek Miklós – S. Nagy István) 1975
1x, 2x, 3x... (Frenreisz Károly–Sztevanovity Dusán) 1970
 Egy vallomás a sok közül (Presser Gábor–Sztevanovity Dusán) 1979
 Éjfél után (Somló Tamás–Sztevanovity Dusán) 1979
 Élet tanár úr (Závodi Gábor–Sztevanovity Dusán) 1995 
Elfogyott a só (Sztevanovity Zorán–Sztevanovity Dusán) 1969
 Elmúlt a jó idő (Oliver Blume–Sztevanovity Dusán) 1991
 Ember a vízben (Presser Gábor–Sztevanovity Dusán) 2011
 Emlékek bálja (Sipeki Zoltán–Sztevanovity Dusán) 1995
 Én már próbáltam (Presser Gábor–Sztevanovity Dusán) 2003
 Én vagyok az (Presser Gábor–Sztevanovity Dusán) 1978
És közben szólt a Colt (Frenreisz Károly–Sztevanovity Dusán) 1970
Esküvő (Jávori Ferenc Fegya – Sztevanovity Dusán) 2011
 Eső előtt, eső után (Gerendás Péter–Sztevanovity Dusán) 1991
 Ezer alakban (Presser Gábor–Sztevanovity Dusán) 2001
 Ez volt a dal (Presser Gábor–Sztevanovity Dusán) 2017

F 

 Fehér sziklák (Fényes Szabolcs–S. Nagy István) 1968
Fekete Pál (Schöck Ottó–Sztevanovity Dusán) 1969
 Felejtsd el (Oliver Blume–Sztevanovity Dusán) 1991
 Feltámadtál (Schöck Ottó–Sztevanovity Dusán) 1967

GY 

 Gyémánt és arany (Schöck Ottó–Sztevanovity Dusán) 1967
 Gyere velem (Presser Gábor–Sztevanovity Dusán) 1987
 Gyönyörű szép álom (Szörényi Levente–Bródy János) 1979

H 

 Hadd legyen (Presser Gábor–Sztevanovity Dusán) 1982
Ha fánk vagy örülj, hogy élsz (Frenreisz Károly–Sztevanovity Dusán) 1970
 Ha hinnél valamiben (Presser Gábor–Sztevanovity Dusán) 1999
 Hajolj le hozzám (Szörényi Levente–Bródy János) 1979
 Hajózni kell (Presser Gábor–Sztevanovity Dusán) 1995
Ha Júliát kérdeznék meg (Sztevanovity Zorán–Sztevanovity Dusán) 1970
 Ha másképp szeretnél (Gerendás Péter–Sztevanovity Dusán) 1991
Háló (Sztevanovity Zorán–Sztevanovity Dusán) 1971
 Harminc (Presser Gábor–Sztevanovity Dusán) 2006
 34. dal (Presser Gábor–Sztevanovity Dusán) 1982
Hazárdjáték (Schöck Ottó–Sztevanovity Dusán) 1969
 Hé, ‘67 (Presser Gábor–Sztevanovity Dusán) 1987
 Hétfő este (Sztevanovity Zorán–Sztevanovity Dusán) 1978
Hétköznapi semmiség (Schöck Ottó–S. Nagy István) 1967
 Hiába vársz (Presser Gábor–Sztevanovity Dusán) 2006
Hol az a hely (Frenreisz Károly–Sztevanovity Dusán) 1970
 Hómadár (Schöck Ottó–Sztevanovity Dusán) 1970
 Hová megyünk? (Presser Gábor–Sztevanovity Dusán) 1997
 Hozzám tartozol (Presser Gábor–Sztevanovity Dusán) 1982

I 

 Így alakult (Presser Gábor–Sztevanovity Dusán) 2001
 Így is jó (Presser Gábor–Sztevanovity Dusán) 1979
 Itt a vásár (Presser Gábor–Sztevanovity Dusán) 1997

J 

 Játssz még! (Presser Gábor–Sztevanovity Dusán) 1982
 Jó így (Presser Gábor–Sztevanovity Dusán) 1997
 Jól megy nekünk (Sztevanovity Zorán–Sztevanovity Dusán) 1991

K 

 Kabát dal (Presser Gábor–Sztevanovity Dusán) 2001
Kamasz kislány (Sztevanovity Zorán–Sztevanovity Dusán) 1968
 Kék asszony (Presser Gábor–Adamis Anna) 1998
 Kell ott fenn egy ország (Chris Rea – magyar szöveg: Sztevanovity Dusán) 1994
 Kiáltás (Presser Gábor–Sztevanovity Dusán, Presser Gábor) 1977
 Ki figyel rám? (Sztevanovity Zorán–Sztevanovity Dusán) 2006
 Kócos ördögök (Sztevanovity Zorán–Sztevanovity Dusán) 1970
 Kóló (Sztevanovity Zorán–Sztevanovity Dusán) 2011
Könnyűvérű lányok (Sztevanovity Zorán–Sztevanovity Dusán) 1970
 Könyörgés (Presser Gábor–Adamis Anna) 1976
Közel a sátánhoz (Hanka Péter–Sztevanovity Dusán) 1971
 Közös szavakból (Sztevanovity Zorán–Sztevanovity Dusán) 2006

L 

 Lóg a falon egy fekete kard (Frenreisz Károly–Sztevanovity Dusán) 1970
Lusta dal (Presser Gábor–Sztevanovity Dusán) 1997

M 

 Magyar jakobinus dala (Victor Máté–Ady Endre) 1985
 Magyarország (Presser Gábor–Sztevanovity Dusán) 2009
 Majd egyszer... (Presser Gábor–Sztevanovity Dusán) 1995
 Maradj a hangszernél (Presser Gábor–Sztevanovity Dusán) 2006
 Maradj még (Sztevanovity Zorán–Sztevanovity Dusán) 1991
 Már a galambok se repülnek (Presser Gábor–Sztevanovity Dusán) 1995
 Mária volt (Sztevanovity Zorán–Sztevanovity Dusán) 1969
 Máshol (Bruce Springsteen – magyar szöveg: Sztevanovity Dusán) 2003
 Meddig fáj még? (Presser Gábor–Sztevanovity Dusán) 2001
 Még egy (Presser Gábor–Sztevanovity Dusán) 2009
 Még mindig (Presser Gábor–Sztevanovity Dusán) 2011
Menj el (Presser Gábor–Sztevanovity Dusán) 1977
 Miért lett másképp (Sztevanovity Zorán–Sztevanovity Dusán) 1982
 Miért ne játszhatnánk el jól? Menj el (Presser Gábor–Sztevanovity Dusán) 1997
 Miért találtam rád (Blumm József – Szenes Iván) 1974
 Mi fáj? (Nikolics Ottó–Boros János) 1966
 Mi kéne még? (Presser Gábor–Sztevanovity Dusán) 1978
Mikor növünk fel? (Sztevanovity Zorán–Sztevanovity Dusán) 2011
 Mikor valóra vált az álmunk (Presser Gábor–Sztevanovity Dusán) 1999
 Mit nekem (Presser Gábor–Sztevanovity Dusán) 1979
 Mondd, hogy mindig így lesz majd (Presser Gábor–Sztevanovity Dusán) 2001
 Mondtam neked (Presser Gábor–Sztevanovity Dusán) 2011
 Morning has broken (Cat Stevens–Eleanor Farjeon) 2016

N, NY 

 Nálad (Somló Tamás–Sztevanovity Dusán) 1982
 Neked írom a dalt (Presser Gábor) 20109
Nekem még nem volt gyerekévem (Presser Gábor–Sztevanovity Dusán) 1979
 Nekem nem elég (Presser Gábor–Sztevanovity Dusán) 1977
Nelly (Sztevanovity Zorán–Sztevanovity Dusán) 1968
 Nem haragszom rád (Presser Gábor–Sztevanovity Dusán) 1995
 Nem kell mindig (Presser Gábor, Karácsony János–Sztevanovity Dusán) 1987
Nem vagyok elveszett ember (Schöck Ottó–Sztevanovity Dusán) 1968
 Ne szólj rám (Schöck Ottó–Sztevanovity Dusán) 1969
 Ne várd a májust (Bródy János) 1982
 Név nélkül (Somló Tamás–Sztevanovity Dusán) 1977
 Nincsen kedvem (Presser Gábor–Sztevanovity Dusán) 2017 
 Nincs más (Presser Gábor–Sztevanovity Dusán) 2001
 Nyomom a gázt (Sztevanovity Zorán–Sztevanovity Dusán) 1974

O, Ő 

 Okos Szamár (Schöck Ottó–Sztevanovity Dusán) 1969
Osztálykirándulás (Presser Gábor–Sztevanovity Dusán) 1998
 Ő az (Gerendás Péter, Presser Gábor–Sztevanovity Dusán) 1997
Ő és én (Schöck Ottó–Sztevanovity Dusán) 1968
 Örökség (Presser Gábor–Boris Filan, magyar szöveg: Sztevanovity Dusán) 1987

P 

 Pár csepp méz (Schöck Ottó–Sztevanovity Dusán) 1968
Penitencia (Presser Gábor–Sztevanovity Dusán) 2006

R 

 Rázós dal (Bruce Hornsby – magyar szöveg: Sztevanovity Dusán) 2003
 Régimódi dal (Sipeki Zoltán–Sztevanovity Dusán) 1995
 Romantika Presser Gábor–Sztevanovity Dusán) 1978
Roppant kényes a helyzetem (Sztevanovity Zorán–S. Nagy István) 1967

S, Sz 

 Sohase higgyetek a szemeteknek (Presser Gábor–Sztevanovity Dusán) 2001
Szabadon jó (Somló Tamás–Sztevanovity Dusán) 1978
Szabadságdal (Presser Gábor–Sztevanovity Dusán) 2011
 Szállj fel újra (Presser Gábor–Sztevanovity Dusán) 1997
 Számíthatsz rám (Sztevanovity Zorán–Sztevanovity Dusán) 1987
 Szappanopera (Presser Gábor–Sztevanovity Dusán) 1997
 Száz évig élünk (Pavel Danek–Sztevanovity Dusán) 1995
 Szépek és bolondok (Presser Gábor) 1993
 Szép holnap (Mark Knopfler – magyar szöveg: Sztevanovity Dusán) 1987
 Szép Júlia (Gerendás Péter–Sztevanovity Dusán) 1987
 Szerelmes dal (Karácsony János–Sztevanovity Dusán) 1978
 Szerenád (Presser Gábor–Sztevanovity Dusán) 1999
 Szeretlek (Sipeki Zoltán–Sztevanovity Dusán) 1997
 Szeretnél-e még... (Babos Gyula–Sztevanovity Dusán) 1982
 Színesre festve (Hanka Péter–Tóth Béla) 1971
 Szobrok (Schöck Ottó–Sztevanovity Dusán) 1969

T 

 Táncolj, csak táncolj (Presser Gábor–Sztevanovity Dusán) 1997
 Távolság (Presser Gábor–Sztevanovity Dusán) 2011
 Te is szólalj meg (Sztevanovity Zorán–Sztevanovity Dusán) 1995
Te majd kézenfogsz… (Presser Gábor) 2017
 Tiszta szó (Demjén Ferenc) 1978
 Több mint félszáz év (Presser Gábor–Sztevanovity Dusán) 1997
 Törjön a csend (Presser Gábor–Sztevanovity Dusán) 2011
Törött pohár (Schöck Ottó–Sztevanovity Dusán) 1968
 True Love (Cole Porter) 1994

U, Ü 

 Ugye lesz erőm? (Leslie Mándoki, László Bencker–Leslie Mándoki, magyar szöveg: Sztevanovity Dusán) 1997
 Ugye, nem zavar (Karácsony János–Sztevanovity Dusán) 1982
 Úgy volt (Presser Gábor–Sztevanovity Dusán) 1999
 Uram, a dolgok rosszul állnak (Sztevanovity Zorán–Sztevanovity Dusán) 1987
 Utolsó cigaretta (Presser Gábor–Sztevanovity Dusán) 2001
 Ülök csendben egy kis padon (Dobsa Sándor–Bradányi Iván) 1976
Ülök egy rózsaszinű kádban (Schöck Ottó–Sztevanovity Dusán) 1969
 Üres bölcsőt ringat a Hold fénye (Harry Chapin, magyar szöveg: Sztevanovity Dusán) 2004
 Üzenet (Presser Gábor–Sztevanovity Dusán) 1978

V 

 Vadkelet (Presser Gábor–Sztevanovity Dusán) 1995
 Valahol mélyen a szívemben (Presser Gábor–Sztevanovity Dusán) 1978
 Valaki mondja meg (Presser Gábor–Adamis Anna) 1987
 Valami más (Presser Gábor–Sztevanovity Dusán) 1999
Valami újat szeretnék (Schöck Ottó–Sztevanovity Dusán) 1968
 Vár a rét, hív a nyár  1974
 Vasárnap délután (Presser Gábor–Sztevanovity Dusán) 1979
 Vásott éjek (Sztevanovity Zorán–Sztevanovity Dusán) 1974
Végre itt van az óra (Sztevanovity Zorán–S. Nagy István) 1967
 Velem is megtörtént (Karácsony János–Sztevanovity Dusán) 1979
 Vihar (Presser Gábor–Sztevanovity Dusán) 2006
Viharvirág (Sztevanovity Zorán–Sztevanovity Dusán) 1967
 Világország (Presser Gábor–Sztevanovity Dusán) 1999
 Virtuális Föld (Presser Gábor–Sztevanovity Dusán) 1999
 Volt egy tánc (Leonard Cohen, magyar szöveg: Sztevanovity Dusán) 1991

Z 

 Záróra (Leonard Cohen, magyar szöveg: Sztevanovity Dusán) 2004

Főbb filmszerepek 

 Ezek a fiatalok (1967)
 Extázis 7-10-ig (1969)
 Szép leányok, ne sírjatok (1970)
 Ripacsok (1981)
 Moziklip (1987)
 Sihedernyi koromban (2000) – dokumentumfilm

Díjak, kitüntetések 
 Ezüst Gitár-díj (1967)
 Táncdalfesztivál – Nemzetközi Dalfesztivál – II. díj (1968)
 Popmeccs – Az év énekese (1977, 1978)
 Liszt Ferenc-díj (1982)
 EMeRTon-díj (1987)
 Arany Zsiráf-díj (1994)
 A Magyar Köztársasági Érdemrend tisztikeresztje (1994)
 Arany Európa életműdíj (1994)
 Arany Zsiráf Életműdíj (1998)
 Lyra-díj (1998)
 Gundel művészeti díj (2002)
 EMeRTon-díj (2002)
 Artisjus-díj (2002)
 A Magyar Köztársasági Érdemrend középkeresztje (2002) – több évtizedes, kiemelkedő népszerűségnek örvendő pályafutásáért, a több generáció legnemesebb érzelmeihez és értelméhez szóló előadó-művészi tevékenységéért
 Kossuth-díj (2006) – a magyar könnyűzenei életben több mint négy évtizeden át végzett művészi munkásságáért
 Prima Primissima díj (2006)
 Budapestért díj (2009)

Családja 
Öccse Sztevanovity Dusán szövegíró. 1977. október 6-án feleségül vette Tarján Györgyi színésznőt, de házasságuk később válással végződött. Második felesége, Lévai Éva, Szandra lányának édesanyja 1996-ban elhunyt. Harmadik felesége Hegyi Barbara Jászai Mari-díjas színésznő.

Jegyzetek

Források 
 Zorán honlapja
 Zorán dalszövegei
 Zorán lap
 Más is volt kamasz
 Zorán- Magyar Popkulturális Értéktár

További információ
 	Zorán. Az elmúlt 30 év...; szöveg Koncz István et al., fotó Keleti Éva, Lippay Ágnes, Simon Csilla; Hunga-print, Bp., 1994 
 	Zorán koncertnapló; fotó Perger László, dalszöveg Sztevanovity Dusán, szerk. Tolmácsi János; Kultúrbarlang, Bp., 2013

Magyar gitárosok
Magyar énekesek
Kossuth-díjasok
Magyarországi szerbek
Liszt Ferenc-díjasok
Belgrádiak
1942-ben született személyek
Magyar dalszerzők
A Metro tagjai
EMeRTon-díjasok
Artisjus-díjasok
Huszka Jenő-díjasok
Gundel művészeti díjasok
Prima Primissima díjasok
Budapestért díjasok
Élő személyek